cyanic-selkie/wikianc huggingface dataset:
ডোরেমন: নোবিতা'স স্পেস হিরোজ
অন্যান্য
চলচ্চিত্রটি সারা বিশ্বে ৩৬ মিলিয়ন ডলার আয় করে।৯ নভেম্বর ২০১৮ সালে ভারতের ডিজনি চ‍্যানেলে এটি হিন্দিতে মুক্তি পায়।
রবিউল হক (ক্রিকেটার, জন্ম ১৯৯৭)
রবিউল হক (জন্মঃ ৪ জানুয়ারী ১৯৯৭) একজন বাংলাদেশী ক্রিকেটার। ২১ নভেম্বর ২০১৮ সালে ২011-19-19 বাংলাদেশ ক্রিকেট লীগে সেন্ট্রাল জোনের জন্য তিনি প্রথম শ্রেণীর ক্রিকেট খেলেন ।
মিসি স্টোন
মিসি স্টোন (টেক্সাস, নভেম্বর ২৬, ১৯৮৭) একজন মার্কিন পর্নোগ্রাফিক অভিনেত্রী।
তিনি ২০ বছর বয়সে ২০০৭ সালে পর্নোগ্রাফিক চলচ্চিত্রে জগতে প্রবেশ করেন। আর্থিক প্রয়োজনীয়তা তাকে সেক্সিজবস.কম -এ একটি বিজ্ঞাপন পোস্ট করেছিলেন৷ তিনি অভিনেতা স্টিভ ফ্রেঞ্চের সাথে প্রথম দৃশ্যটি করেছিলেন, প্রযোজনা সংস্থা অ্যানাবলিক এর জন্য ইনিশিয়েশন ২১ চলচ্চিত্রের জন্য। তারপর থেকে তিনি ৯০টিরও বেশি চলচ্চিত্রে অভিনয় করেছেন। তিনি ওয়েবসাইটের জন্য ভিডিওও তৈরি করেছেন।
ঝুঁকি ব্যবস্থাপনা
thumb|320px|আন্তর্জাতিক স্পেস স্টেশনের ঝুঁকি ব্যবস্থাপনার একটি চিত্র। ঝুঁকি ব্যবস্থাপনার লক্ষে নাসা স্পেস স্টেশনের বিভিন্ন উচ্চ ঝুঁকি সম্পন্ন অংশ চিহ্নিত করেছে। চিত্রে লাল অংশগুলো উচ্চ ঝুকিপূর্ন এলাকা। এইসব উচ্চ ঝুকিপূর্ন একালাগুলো বীমা করাতে অন্যান্য অংশগুলোর তুলনায় নাসাকে অনেক বেশি অর্থ ব্যয় করতে হয়। ঝুঁকি ব্যবস্থাপনা হল কোন বস্তুর সম্ভাব্য ক্ষতির অর্থনৈতিক প্রভাব নিরূপণ করে সেই অর্থনৈতিক ক্ষয়ক্ষতি কমানোর বা সম্ভাব্য ক্ষতির বিরুদ্ধে যথাযথ পদক্ষেপ নেওয়া। 'ঝুঁকি' হল কোন আর্থিক ক্ষতি সংগঠন সম্পর্কিত অনিশ্চয়তা অপরদিকে এই আর্থিক ক্ষয়ক্ষতি যথাসম্ভব কম রাখার যে পূর্বপ্রস্তুতি, তাকে ঝুঁকি ব্যবস্থাপনা বলা যেতে পারে। ক্ষতি হওয়ার ঝুঁকি যে কোন বস্তুরই থাকতে পারে যেমন যানবাহন, ঘরবাড়ি, মহাকাশ স্টেশন কিংবা ফসল। অস্পৃশ্য বস্তু যেমন ব্যবসায় সুনাম, সম্মান, নামডাক ও বিশ্বাসযোগ্যতা এগুলোরও ক্ষতি হতে পারে। ঝুঁকি ব্যবস্থাপনার অধীনে উক্ত সমস্ত স্পর্শ্য যোগ্য ও অস্পৃশ্য বস্তুর সম্ভাব্য ক্ষতির পরিমাণ টাকার অঙ্কে নিরূপণ করতে হয়।
ঝুঁকি ব্যবস্থাপনার কার্যাবলি
মানুষের জীবন ও সম্পদের ক্ষেত্রে বিদ্যমান ঝুঁকিকে লাঘব করা অথবা মোকাবেলা করাই হল ঝুঁকি ব্যবস্থাপনার কাজ। কাজটি অন্যান্য ব্যবস্থাপনার মত নয় কারণ ঝুঁকির প্রবাহপথ বিচিত্র। আর তাই বিভিন্ন বিচিত্রতার কথা মাথায় রেখে এর ব্যবস্থাপনা নকশা করতে হয়। কাজেই ঝুঁকি ব্যবস্থাপনার কাজ তাই ক্রমেই সুনির্ধারিত ও প্রক্রিয়াবদ্ধ হয়েছে। ঝুঁকি ব্যবস্থাপনা মূলত তিনটি অংশে বিভক্ত। যেমন:
ড্যানিশ উইকিপিডিয়া
ড্যানিশ উইকিপিডিয়া হচ্ছে অনলাইন বিশ্বকোষ উইকিপিডিয়ার ডেনীয় ভাষার সংস্করণ। ড্যানিশ উইকিপিডিয়া ২০০২ সালে পথচলা শুরু করে এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। ড্যানিশ উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
সাঁওতালির জন্য সাহিত্য অকাদেমি পুরস্কার বিজয়ীদের তালিকা
সাঁওতালি ভাষায় সাহিত্য অকাদেমি পুরস্কার প্রাপকদের তালিকা নিচে দেওয়া হল। ৯২তম সংবিধান সংশোধনী দ্বারা ২০০৩ সালে সাঁওতালি ভাষা অষ্টম তফসিলভুক্ত হওয়ার পর ২০০৫ সাল থেকে এই পুরস্কার দেওয়া হচ্ছে। সরকারিভাবে স্বীকৃত নয়, এমন ভাষায় অকাদেমি দিয়ে থাকে ভাষা-সম্মান। সাঁওতালি ভাষায় এই পুরস্কার দেওয়া হয়েছিল ১৯৯৭ সালে ডোমন সাহু 'সমীর' কে ।
কুইন্‌স
কুইন্‌স (Queens) মার্কিন যুক্তরাষ্ট্রের বৃহত্তম শহর নিউ ইয়র্ক সিটির একটি অংশ। পাঁচটি বরোর মধ্যে কুইন্‌স বৃহত্তম যার সর্বমোট আয়তন ২৮২.৯ বর্গ কিমি (১০৯.২ বর্গ মাইল)। এটি লং দ্বীপের পশ্চিম প্রান্তে অবস্থিত, ব্রুকলিন থেকে নিউটাউন খাঁড়ি এবং দ্বীপের অন্যান্য শহর থেকে ইস্ট রিভার ও লং আইল্যান্ড সাউন্ড দ্বারা বিচ্ছিন্ন হয়ে আছে। এটি দক্ষিণে আটলান্টিক মহাসাগর পর্যন্ত বিস্তৃত এবং পূর্বে নাসাউ কাউন্টির সীমানা নির্দেশ করে। ২০০০ সালের তথ্য মোতাবেক এই বরোর জনসংখ্যা ২,২২৯,৩৭৯। পাঁচটি বরোর মধ্যে এই সংখ্যা দ্বিতীয়, প্রথম ব্রুকলিন। কুইনস বিশ্বের সবচেয়ে বিভিন্ন জাতিগতভাবে শহুর এলাকা যার জনসংখ্যা প্রায় ২.২ মিলিয়ন এবং এর ৪৮% জন্মগ্রহণকারী শিশু হচ্ছে বিদেশী। এখানে প্রতিনিধিত্বমূলক ১০০টি বিভিন্ন জাতির লোক বসবাস করে এবং এরা ১৩৮টি ভাষায় কথা বলে থাকে।
রবিউল হক (দ্ব্যর্থতা নিরসন)
রবিউল হক বলতে যাদেরকে বোঝানো হতে পারে;
বাংলাদেশের পেশাজীবী সম্প্রদায়
বাংলাদেশের পেশাজীবী সম্প্রদায়
কোথুর জি মঞ্জুনাথ
কোথুর জি মঞ্জুনাথ একজন ভারতীয় রাজনীতিবিদ এবং মুলবাগাল আসন থেকে কর্ণাটক বিধানসভার প্রাক্তন সদস্য। কংগ্রেস দলের টিকিট না দেওয়ায় মঞ্জুনাথ স্বতন্ত্র প্রার্থী হিসাবে নির্বাচনে অংশ নিয়েছিলেন কিন্তু পরে কংগ্রেস দলে যোগ দিয়েছেন। ২০১৫ সালে মঞ্জুনাথ তার ভাইয়ের জন্য দেওয়া একটি বর্ণ সনদ নিয়ে বিতর্কে জড়িয়েছিলেন।
টেট্রাডেকেন
টেট্রাডেকেন হলো একটি জৈব যৌগ। এটি একটি চোদ্দ কার্বন বিশিষ্ট সম্পৃক্ত হাইড্রোকার্বন। টেট্রাডেকেনের রাসায়নিক সংকেত হল C14H30। টেট্রাডেকেন চোদ্দটি কার্বন পরমাণু নিয়ে যে শৃঙ্খল গঠিত করে, তাতে তিনটি করে হাইড্রোজেন পরমাণু দুই প্রান্তের শেষ দুটি কার্বন পরমাণুর সাথে যুক্ত থাকে। আর দুটি করে হাইড্রোজেন পরমাণু বাকি অন্যান্য বারোটি কার্বন পরমাণুর প্রত্যেকটির সাথে যুক্ত হয়।
ভৌত ধর্ম
টেট্রাডেকেন একটি বর্ণহীন তরল। জলের থেকে হালকা। এর ঘনত্ব ০.৭৬২ গ্রাম/সিসি।
ক্রিস্টল ডি'সুজা
ব্যক্তিগত জীবন
ক্রিস্টল ডি'সুজা ১৯৯০ সালের ১লা মার্চে ভারতের মুম্বইয়ে জন্মগ্রহণ করেন এবং সেখানেই বেড়ে ওঠেন। তিনি ওয়াদালার অক্সিলিয়াম কনভেন্ট হাই স্কুল থেকে বিদ্যালয়ের পড়াশোনা শেষ করেছেন। আরও পড়াশোনার জন্য তিনি মুম্বাইয়ের সেন্ট জেভিয়ার্স কলেজে ভর্তি হন। তিনি একজন খ্রিস্টান ধর্মাবলম্বী এবং নিজেকে নিগূঢ় ধর্মবিশ্বাসী বলে মনে করেন।
কর্মজীবন
ডি'সুজা কলেজে অধ্যয়নকালীন তার অভিনয় জীবন শুরু করেছিলেন, এবং পরবর্তীতে ২০০৭ সালে কাহে না কাহে-তে তিনি অভিনয় করেছিলেন। তারপরে তিনি কেয়া দিল ম্যায় হ্যায়-তে তামান্না চরিত্রে কাজ করেন। ২০০৮ সালে তিনি স্টার প্লাস এর কস্তুরী-তে নভনীত এবং কিস দেশ মে হ্যায় মেরা দিল-এ ভীরা চরিত্রে অভিনয় করেন।
২০১০ সালে ডি'সুজা তারা চরিত্রে সনি টিভির বাত হামারি পাক্কি হ্যায়-তে অভিনয় হয়েছিলন। তিনি সনি টিভির আহটে একটি বিশেষ চরিত্রে উপস্থিতি হন এবং একই বছর যামিনী চরিত্রে অভিনয় করেছিলেন।
২০১১ সালে তিনি জীবিকা ভধেরা চরিত্রে এক হাজারো ম্যায় মেরি বেহনা হ্যায়-তে করণ ট্যাকারের বিপরীত অভিনয় করেন। ধারাবাহিকটি ১৩ সেপ্টেম্বর ২০১৩ পর্যন্ত প্রচারিত হয়েছিল।
২০১৩ সালের ডিসেম্বরে তিনি করণ শর্মার বিপরীতে সাক্ষীর চরিত্রে সনি টিভির এক ন্যায়ি পেহচান-এ স্বাক্ষর করেছিলেন। ২০১৪ সালের সেপ্টেম্বর পর্যন্ত ধারাবাহিকটি সম্প্রচারিত হয়েছিল।
২০১৬ সালে তিনি জি টিভিতে প্রচারিত একতা কাপুরের ব্রহ্মরাক্ষস-এ রায়না চরিত্রে অভিনয় করে টেলিভিশনে ফিরে এসেছিলেন। ২০১৭ এর ফেব্রুয়ারিতে ধারাবাহিকটির সম্প্রচার বন্ধ হয়েছিল। ২০১৭ এর ফেব্রুয়ারিতেই তিনি লাকমে ফ্যাশন উইক-এ উপস্থিত হন।
২০১৭ সালে ডি'সুজা কালারস টিভির বেলান ওয়ালি বাহু-তে রূপা চরিত্রে অভিনয় করেছিলেন। তার অভিনয়ের জন্য তিনি শ্রেষ্ঠ কৌতুকাভিনয়শিল্পীর (নারী) গোল্ড অ্যাওয়ার্ডস পেয়েছিলেন।
বর্তমানে তাকে এএলটি বালাজীর ফিতরাতে দেখা যাচ্ছে।
গণমাধ্যম
ডি'সুজা ২০১৩ সালে ইস্টার্ন আই কর্তৃক প্রকাশিত ৫০ সেক্সিয়েস্ট এশিয়ান উইমেন তালিকার ১৯তম স্থানে ছিলেন। এছাড়াও ২০১৭ সালে টাইমস অব ইন্ডিয়া কর্তৃক প্রকাশিত ভারতীয় টেলিভিশনের সেরা ২০ শীর্ষস্থানীয় নারী'দের তালিকায় তিনি ৫ম স্থানে ছিলেন।
পুরস্কার এবং মনোনয়ন
থাম্ব|[[বক্স ক্রিকেট লীগ|বক্স ক্রিকেট লীগে ডি'সুজা]]
সিরাজগঞ্জ-৩
সিরাজগঞ্জ-৩ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি সিরাজগঞ্জ জেলায় অবস্থিত জাতীয় সংসদের ৬৪নং আসন।
সীমানা
সিরাজগঞ্জ-৩ আসনটি সিরাজগঞ্জ জেলার রায়গঞ্জ উপজেলা এবং তাড়াশ উপজেলা নিয়ে গঠিত।
২০১০-এর দশকে নির্বাচন
ইসহাক হোসেন তালুকদার ২০১৪ সালের অক্টোবরে মারা যান। উপ-নির্বাচনের জন্য আওয়ামী লীগের ম ম আমজাদ হোসেন মিলন ও স্বতন্ত্র প্রার্থী আক্তারুল ইসলাম মুন্নু মনোনয়নপত্র জমা দিলেও ২২ নভেম্বর বাংলাদেশ নির্বাচন কমিশন মুন্নুর মনোনয়রপত্র বাতিল ঘোষণা করলে একমাত্র প্রার্থী হিসেবে বাংলাদেশ আওয়ামী লীগের গাজী ম.ম. আমজাদ হোসেন মিলন বিনা প্রতিদ্বন্দ্বিতায় নির্বাচিত হন।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে ইসহাক হোসেন তালুকদার বিনা প্রতিদ্বন্দ্বিতায় নির্বাচিত হন।
লালভান্ডির
লালভান্ডির (বৈজ্ঞানিক নাম: Clerodendrum paniculatum) দীর্ঘ মঞ্জরির রক্তিম ফুলের গাছ। লালভান্ডিরের ইংরেজি নাম প্যাগোডা ফ্লাওয়ার, রেড গ্লোরি ফ্লাওয়ার, ড্যানডার ফ্লাওয়ার ইত্যাদি। ফুল ফোটার মৌসুম অক্টোবর থেকে এপ্রিল পর্যন্ত বিস্তৃত।
আদি আবাস
আদি আবাস শ্রীলঙ্কা, মালয়শিয়া, ভারতসহ দক্ষিণ এশিয়ার কয়েকটি দেশ।
আকার
ঝোপালো গাছ, বহুবর্ষজীবী ছোট গুল্ম, সাধারণত দুই থেকে তিন মিটার পর্যন্ত উঁচু হতে পারে। পত্র সরল, হূৎপিণ্ডাকার, বিপ্রতীপভাবে বিন্যস্ত। ফুল কাক্ষিক থেকে শীর্ষক। ফুল ও কুঁড়ি রক্ত-লাল, ঈষৎ দুর্গন্ধি। বৃতি ঘণ্টাকার, লাল থেকে কমলা-লাল। দলমণ্ডল ধুতুরাকার, নল সরু, কমলা-লাল থেকে রক্ত-লাল, কদাচ সাদা।
ব্যবহার
কোথাও কোথাও আলংকারিক গাছ হিসেবে রোপণ করা হয়। ধানের মণ্ড পবিত্রকরণ এবং মাছ ধরার খুঁটি হিসেবে ব্যবহিত হয়। শ্রীলঙ্কার ধর্মীয় অনুষ্ঠানে এ গাছ ব্যবহিত হয়। এ ছাড়া সেখানে হাতিদের অধিক আস্থাশীল ও সাহসী করার জন্য এ গাছ খাওয়ানো হয়। সুমাত্রা এবং মালয়েশিয়ায় ‘আত্মা ডেকে’ আনতে এ গাছ ব্যবহার করা হয়।
সালেম, অরেগন
সালেম হল মার্কিন যুক্তরাষ্ট্রের অরেগন রাজ্যের রাজধানী। এটি উইলামেট উপত্যকার কেন্দ্রে উইলামেট নদীর পাশাপাশি অবস্থিত। উইলামেট নদী শহরের মধ্য দিয়ে উত্তর দিকে প্রবাহিত হয়েছে। নদীটি মেরিয়ন এবং পোল্ক কাউন্টির মাঝখানে অবস্থিত। সালেমের পশ্চিমাঞ্চল পোল্ক কাউন্টির পাশে অবস্থিত। সালেম শহর ১৮৪২ সালে প্রতিষ্ঠিত হয়েছিল। এটি ১৮৫১ সালে ওরেগন টেরিটরির রাজধানী হয়ে ওঠে এবং ১৮৫৭ সালে ওরেগনের অন্তর্ভুক্ত হয়।
২০২০ সালের আদমশুমারিতে সালেমের জনসংখ্যা ছিল ১৭৫,৫৩৫ জন, এটি পোর্টল্যান্ড এবং ইউজিনের পরে রাজ্যের তৃতীয় বৃহত্তম শহর।
শহরটিতে উইলামেট ইউনিভার্সিটি, কোরবান ইউনিভার্সিটি এবং চেমেকেতা কমিউনিটি কলেজ রয়েছে। অরেগন স্টেট হল শহরের বৃহত্তম সরকারি প্রতিষ্ঠান এবং সালেম হেলথ হল বৃহত্তম বেসরকারি প্রতিষ্ঠান৷ পরিবহণ কোম্পানির মধ্যে উল্লেখযোগ্য চেরিয়টস থেকে পাবলিক ট্রানজিট (আইনিভাবে সালেম এরিয়া ম্যাস ট্রানজিট ডিস্ট্রিক্ট নামে পরিচিত), অ্যামট্র্যাক পরিষেবা এবং ম্যাকনারি ফিল্ডে অ-বাণিজ্যিক বিমান ভ্রমণ। প্রধান সড়কগুলির মধ্যে রয়েছে ইন্টারস্টেট ৫, ওরেগন রুট ৯৯ই, এবং ওরেগন রুট ২২। এই রুটগুলো মেরিয়ন স্ট্রিট এবং সেন্টার স্ট্রিট সেতুর মাধ্যমে সালেম শহরকে উইলামেট নদীর ওপারে পশ্চিম সালেমের সাথে সংযুক্ত করে৷
নামের উৎপত্তি
আদি আমেরিকানরা যখন উইলামেট উপত্যকায় বাস করেছিল, তখন কালাপুয়া মানবগোষ্ঠী এই এলাকাটিকে চিম-ই-কি-তি বলে অভিহিত করে, যার অর্থ কেন্দ্রীয় কালাপুয়া ভাষায় "বৈঠক বা বিশ্রামের স্থান"। যখন মেথোডিস্ট মিশন এই এলাকায় চলে আসে, তখন তারা এই স্থানের নাম দেয় চেমেকেতা; যদিও উইলামেট নদীর উপনদী মিল ক্রিকের অবস্থানের কারণে এটি মিল নামে বেশি পরিচিত ছিল। ওরেগন ইনস্টিটিউট প্রতিষ্ঠিত হলে, সম্প্রদায়টি একটি ইনস্টিটিউট হিসাবে পরিচিত হয়।
ইনস্টিটিউটটি বিলুপ্ত হয়ে গেলে, ট্রাস্টিরা ইনস্টিটিউটের জমিতে একটি শহর স্থাপন করার সিদ্ধান্ত নেন। "সালেম" নামের কিছু সম্ভাব্য উৎসের মধ্যে রয়েছে উইলিয়াম এইচ. উইলসন, যিনি ১৮৫০ এবং ১৮৫১ সালে শহরের প্রধান অংশের জন্য পরিকল্পনা দাখিল করেছিলেন। তিনি বাইবেলের হিব্রু শব্দ "שָׁלוֹם" (শ্যালোম) শব্দের ইংরেজি সংস্করণ গ্রহণ করে শহরের নামকরণ করার পরামর্শ দিয়েছিলেন। শ্যালোম শব্দের অর্থ শান্তি বা বিদায়।। শহরের ট্রাস্টিদের সভাপতি রেভারেন্ড ডেভিড লেসলিও একটি বাইবেলের নাম চেয়েছিলেন এবং "জেরুজালেম" এর শেষ পাঁচটি অক্ষর ব্যবহার করার পরামর্শ দিয়েছিলেন। অথবা, শহরের নামকরণ হতে পারে ম্যাসাচুসেটসের শহর সালেম এর নামানুসারে।
ইউরোপীয় উপস্থিতি
ইউরোপীয় বংশোদ্ভূত লোকেরা ১৮১২ সালের প্রথম দিকে এই অঞ্চলে এসেছিল; তারা অরেগনের অ্যাস্টোরিয়ায় পশম ব্যবসায়িক সংস্থাগুলির পশু ট্র্যাপার এবং খাদ্য সংগ্রহকারী ছিলেন।
এই এলাকায় প্রথম স্থায়ী আমেরিকান বসতি ছিল জেসন লি মেথডিস্ট মিশন (১৮৪০ সালে)। তারা সালেমের উত্তরে অবস্থিত হুইটল্যান্ডে বসতি স্থাপন করেছিলেন। ১৮৪২ সালে, মিশনারিরা এ এলাকায় ওরেগন ইনস্টিটিউট (উইলমেট বিশ্ববিদ্যালয়ের অগ্রদূত) প্রতিষ্ঠা করেন। ১৮৪৪ সালে, মিশনটি বাতিল করা হয়েছিল এবং শহরটি প্রতিষ্ঠিত হয়েছিল।
১৮৫১ সালে, সালেম ওরেগন শহর থেকে স্থানান্তরিত হওয়ার পরে সেখানকার আঞ্চলিক রাজধানী হয়ে ওঠে। ১৮৫৫ সালে রাজধানীটি সংক্ষিপ্তভাবে করভালিসে স্থানান্তরিত হয়েছিল, কিন্তু একই বছর স্থায়ীভাবে সালেমে ফিরিয়ে দেওয়া হয়েছিল। সালেম ১৮৫৭ সালে একটি শহর হিসাবে অন্তর্ভুক্ত হয় এবং ১৮৫৯ সালে রাজ্যের মর্যাদা পায়। তখন এটি রাজ্যের রাজধানী হয়ে ওঠে।
ভূগোল এবং জলবায়ু
সালেম উত্তর-কেন্দ্রীয় উইলামেট উপত্যকার, মেরিয়ন এবং পোল্ক কাউন্টিতে অবস্থিত। ৪৫ তম সমান্তরাল (উত্তর মেরু এবং বিষুবরেখার মধ্যে প্রায় অর্ধেক দূরত্বে অবস্থানরত বিন্দু) সালেমের শহরের সীমার মধ্য দিয়ে গেছে।
মার্কিন যুক্তরাষ্ট্রের আদমশুমারি ব্যুরো অনুসারে, শহরটির মোট আয়তন, যার মধ্যে হল ভূমি এবং  হলো জল।
উত্তর সান্তিয়াম নদীর জলাশয় হল সালেমের প্রাথমিক পানীয় জলের উৎস। সালেমের মধ্য দিয়ে প্রবাহিত অন্যান্য গুরুত্বপূর্ণ জলাশয় হলো মিল ক্রিক, মিল রেস, প্রিঙ্গল ক্রিক এবং শেলটন ডিচ।
শহরের সীমার মধ্যে সমুন্নতি প্রায় । সালেমের দক্ষিণে আগ্নেয়গিরির সালেম পাহাড় রয়েছে। এটির সর্বোচ্চ উচ্চতা প্রায় ৩৪৪ মি (১,১২৯ ফুট। উত্তর ও পূর্ব সালেম হলো নিম্ন পাহাড়ি অঞ্চল। দক্ষিণ এবং পশ্চিম সালেমে কিছু গিরিখাত রয়েছে এবং এটি একটি পাহাড়ি এলাকা।
উইলামেট উপত্যকার বেশিরভাগ এলাকার মতো, সালেমের জলবায়ুর ধরণ হচ্ছে ভূমধ্যসাগরীয়। এখানে বছরের শেষের দিকে এবং শীতকালে সবচেয়ে বেশি বৃষ্টিপাত হয়। সালেমে সারা বছরের মধ্যে বেশিরভাগ বৃষ্টিপাত হয় অক্টোবর থেকে এপ্রিলের মধ্যে। মে থেকে সেপ্টেম্বর পর্যন্ত শুষ্ক মৌসুম চলতে থাকে। শীতকালে হালকা তুষারপাত হয়। তবে এখানে ভারি তুষারপাতের ঘটনা বিরল। বর্ষাকালের বেশিরভাগ সময় মেঘলা আকাশ থাকে।
সালেমের সর্বকালের সর্বোচ্চ তাপমাত্রা । সালেমে রেকর্ডকৃত সর্বনিম্ন তাপমাত্রা ছিল । রাতের সর্বোচ্চ তাপমাত্রা ছিল  জুলাই ২০০৬ সালে।
জনসংখ্যা
২০২০ সালের আদমশুমারি
২০২০ সালে মার্কিন যুক্তরাষ্ট্রের আদমশুমারি অনুসারে, শহরে ১৭৫,৫৩৫ জন মানুষ এবং ৬৪,৪২৬টি পরিবারের বসবাস ছিল। জনসংখ্যার ঘনত্ব ছিল প্রতি বর্গ মাইলে ৩,৫৯৬.৮ জন। জনসংখ্যার ৭৫.৩% শেতাঙ্গ, ১.৪% আফ্রিকান আমেরিকান, ১.০% আদি আমেরিকান, ৩.৩% এশিয়ান, ১.৮% প্রশান্ত মহাসাগরীয় দ্বীপবাসী এবং ১০.২% অন্যান্য। হিস্পানিক বা ল্যাটিনো বংশোদ্ভূতরা জনসংখ্যার ২২.৪%।
জনসংখ্যার ২৪.২% ছিল ১৮ বছরের কম এবং ৬.২% ৫ বছরের কম বয়সী। ৬৫ বছরের বেশি বয়সী মানুষ মোট জনসংখ্যার ১৪.৬%। মোট জনসংখ্যার ৪৯% মহিলা এবং ৫১% পুরুষ।
গড় পারিবারিক আয় ছিল ৬২,১৮৫ মার্কিন ডলার, এবং মাথাপিছু আয় ছিল ৩১,৬১০ মার্কিন ডলার। জনসংখ্যার ১৪.৭% মানুষ দারিদ্রসীমার নিচে ছিল।
অর্থনীতি
রাজ্য সরকার হল সালেমের সবচেয়ে বড় নিয়োগকর্তা। কিন্তু শহরটিতে কৃষি খাদ্য প্রক্রিয়াকরণেরও ব্যপকতা রয়েছে।
সালেম হল ১৯৮২ সালে প্রতিষ্ঠিত আলু চিপস প্রস্তুতকারক কেটল ফুডসের কেন্দ্র।
শহরের কেন্দ্রস্থলে আবাসনের সরবরাহ বাড়ানোর জন্য অসংখ্য প্রকল্প চলছে।
এল মেরকুরিও (ইকুয়েডর)
এল মেরকুরিও হল ইকুয়েডরের কুয়েঙ্কায় প্রকাশিত একটি সংবাদপত্র। এটি শহরের প্রধান সংবাদপত্র।
বনবিবি
বনবিবি হলেন বাংলাদেশ ও ভারতের পশ্চিমবঙ্গের অন্তর্গত সুন্দরবন অঞ্চলে মৎস্যজীবী, মধু-সংগ্রহকারী ও কাঠুরিয়া জনগোষ্ঠীর দ্বারা পূজিত এক লৌকিক দেবী তথা পিরানি। উক্ত জনগোষ্ঠীর মানুষেরা বাঘের আক্রমণ থেকে রক্ষা পেতে বনবিবির পূজা করে। বনবিবি বনদেবী, বনদুর্গা, ব্যাঘ্রদেবী বা বণচণ্ডী নামেও পরিচিত।
কোনও কোনও মন্দিরে তিন ব্যাঘ্র-দেবদেবী বনবিবি, দক্ষিণরায় ও কালুরায় একসঙ্গে পূজিত হন। আবার কোথাও বনবিবি-শাজঙ্গুলির যুগ্ম বিগ্রহও পূজিত হতে দেখা যায়। জলপাইগুড়ির বৈকুন্ঠপুর গভীর ফরেস্টের প্রতি বছর শীতে এই বন দুর্গা পুজো তথা মেলার আয়োজন হয়
ইতিহাস
থাম্ব|দয়াপুর বনবিবি মন্দির, [[দক্ষিণ চব্বিশ পরগনা জেলা|দক্ষিণ চব্বিশ পরগনা]] ভারত ও বাংলাদেশ উভয় দেশের সুন্দরবন অঞ্চলেই মৎস্যজীবী, মধু-সংগ্রহকারী ও কাঠুরিয়া জনগোষ্ঠীর মানুষেরা হিন্দু-মুসলমান নির্বিশেষে বাঘের হাত থেকে রক্ষা পেতে বনবিবির পূজা করেন। ইতিহাসবিদ সতীশচন্দ্র মিত্রের যশোহর খুলনার ইতিহাস গ্রন্থের তথ্য অনুযায়ী, ১৫০০ খ্রিস্টাব্দ নাগাদ সুন্দরবন এলাকায় দক্ষিণরায়, বণিক ধোনাই ও মোনাই এবং গাজীর অস্তিত্বের কথা জানা যায়। বনবিবি ছিলেন ইব্রাহিম (মতান্তরে বেরাহিম) নামে এক আরবের কন্যা। ইব্রাহিমের স্ত্রী গুলাল বিবি সতীনের প্ররোচনায় সুন্দরবনে পরিত্যক্ত হলে সেখানেই বনবিবির জন্ম হয়। কথিত আছে, গুলাল বিবি মদিনা এবং ইব্রাহিম মক্কা হতে আগত ছিলেন। দক্ষিণরায় ছিলেন যশোহরের ব্রাহ্মণনগরের রাজা মুকুট রায়ের অধীনস্থ ভাটির দেশের সামন্ত। দক্ষিণরায়ের সঙ্গে বনবিবির একাধিক যুদ্ধ হয়। শেষে দক্ষিণরায় পরাজিত হয়ে সন্ধি করেন। দক্ষিণরায়ের পরাজয়কে এই গ্রন্থে বাঘ বা অপশক্তির পরাজয় হিসেবে উল্লেখ করা হয়েছে। বর্তমানে উভয় দেশের সুন্দরবন অঞ্চলের লোকসংস্কৃতির একটি গুরুত্বপূর্ণ অংশ হলেন বনবিবি।
বনবিবির মাহাত্ম্যবিষয়ক কাব্যের নাম "বনবিবির জহুরানামা"। এই কাব্য মঙ্গলকাব্যের শৈলীতে রচিত হলেও এতে আল্লাহ্-রসুল, মক্কা, পির-পিরানি ইত্যাদি প্রসঙ্গ যুক্ত হয়েছে। অরণ্যচারী মানুষের ধর্মবিশ্বাস ও জীবনযাত্রার একটি চিত্র এতে পাওয়া যায়। গবেষকদের মতে, বনবিবি প্রকৃতপক্ষে হিন্দু দেবী বনদুর্গা, বনচণ্ডী, ষষ্ঠী বা বিশালাক্ষী। বাংলায় ইসলামি প্রভাবে তিনি বনবিবিতে পরিণত হয়েছেন।
কিংবদন্তি
বনবিবির কিংবদন্তিগুলি "বনবিবির কেরামতি" (বনবিবির অলৌকিক কার্যাবলি) ও "বনবিবির জহুরানামা" (বনবিবির গৌরবগাথা) নামে কয়েকটি লোককাব্যে পাওয়া যায়। এই কাব্যের কবিদের মধ্যে বায়ানউদ্দীন ও মোহাম্মদ খাত্তর বিশেষ পরিচিত এবং উভয়ের গ্রন্থের বিষয়বস্তুর মধ্যে অনেক সাদৃশ্য দেখা যায়। এই কাহিনির দু’টি প্রধান পর্ব: দক্ষিণরায়ের সঙ্গে যুদ্ধ ও দুখের বিবরণ।
কিংবদন্তি অনুযায়ী, বনবিবি হলেন মক্কা থেকে আসা ইব্রাহিম ফকিরের (স্থানীয় নামে বেরাহিম) কন্যা। ইব্রাহিমের প্রথমা পত্নী ফুলবিবি নিঃসন্তান ছিলেন। তিনি এক শর্তে স্বামীকে পুনরায় বিবাহের অনুমতি দেন। ইব্রাহিম বিবাহ করেন গুলালবিবিকে। এই সময় আল্লাহ্ বিশেষ উদ্দেশ্যে স্বর্গ থেকে বনবিবি ও শাহ জঙ্গলীকে গুলালবিবির সন্তান রূপে জন্মগ্রহণের নির্দেশ দিয়ে পৃথিবীতে প্রেরণ করেন। গুলালবিবি গর্ভবতী হলে ইব্রাহিম ফুলবিবির শর্তানুসারে তাঁকে বনভূমিতে ফেলে আসেন। এই বনেই বনবিবি ও শাহ জঙ্গলী জন্মগ্রহণ করেন। তাদের যত্ন নেওয়ার জন্য আল্লাহ্ স্বর্গ থেকে চারজন দাস প্রেরণ করেন। গুলালবিবি শাহ জঙ্গলীর হাতে বনবিবিকে রেখে চলে গেলেন। বনবিবি বনেই বড়ো হতে থাকেন। সাত বছর পর ইব্রাহিম নিজের ভুল বুঝতে পেরে দুই সন্তানসহ গুলালবিবিকে মক্কায় ফিরিয়ে নিয়ে যান।
একবার প্রার্থনার সময় বনবিবি ও শাহ জঙ্গলী দু’টি জাদু-টুপি পেয়েছিলেন। ওই টুপির সাহায্যেই তাঁরা হিন্দুস্তানে আঠারো ভাটির দেশে (সুন্দরবন) চলে যান (অপর বর্ণনা অনুসারে, তাঁদের জিব্রাইলের আঠারো জনের দেশে আনা হয়েছিল)। সেখানে পৌঁছে শাহ জঙ্গলী প্রার্থনায় বসেন। আঠারো ভাটির দেশে সেই সময় দানবরাজ দক্ষিণরায়ের নিয়ন্ত্রণে ছিল। শাহ জঙ্গলীর প্রার্থনার শব্দ পেয়ে তিনি বন্ধু সনাতন রায়কে খোঁজ নিয়ে পাঠান। পরে সনাতনের বনবিবি ও শাহ জঙ্গলীর কথা শুনে দক্ষিণরায় তাঁদের এলাকা থেকে বিতাড়ণের সিদ্ধান্ত নেন। তিনি যখন যুদ্ধে যাচ্ছিলেন তখন তাঁর মা নারায়ণী তাঁকে বাধা দেন এবং নিজেই ভূত-প্রেতের সেনাবাহিনী নিয়ে বনবিবির বিরুদ্ধে যুদ্ধে যাত্রা করেন। দীর্ঘ যুদ্ধের পর বনবিবি নারায়ণীকে পরাজিত করেন। কিন্তু করুণাবশত তিনি নারায়ণীকে রাজ্যের অর্ধেক ও পুত্রকে ফিরিয়ে দেন। এরপর নারায়ণীর সঙ্গে বনবিবির সখ্যতা স্থাপিত হয়। সুন্দরবনের অধিবাসীরা এখানকার জনবসতি অঞ্চলকে বনবিবির রাজ্য হিসেবে স্বীকার করলেও দক্ষিণরায়কে তাঁরা গভীর জঙ্গলের শাসক মনে করেন।
বারিজহতি গ্রামে ধনাই ও মানাই নামে দুই ‘মৌলি’ (মধু-সংগ্রহকারী) বাস করত। তারা ছিল দুই ভাই। আঠারো ভাটির দেশের একটি ‘মহলে’ (ঘন জঙ্গল) মধ্য সংগ্রহের জন্য ধনাই সাতটি নৌকা নিয়ে এক অভিযানের ইচ্ছা প্রকাশ করে। কিন্তু মানাই তাকে বাধা দেয়। অবশেষে গরিব মেষপালকের ছেলে দুখেকে সঙ্গে নিয়ে ধনাই অভিযান করে। নৌকা ছাড়ার আগে দুখের মা দুখেকে বিপদে পড়লে বনবিবিকে স্মরণ করতে বলেছিলেন। ডাকাত রায়ের রাজত্বের অংশ কেন্দুখালির চরে পৌঁছে তারা দক্ষিণরায়কে উপঢৌকন দিতে ভুলে গিয়েছিল। তাই তিন দিন তারা মধু সংগ্রহে অসমর্থ হয়। তৃতীয় রাতে দক্ষিণরায় স্বপ্নে দেখা দিয়ে তাদের নরবলির নির্দেশ দেয়। দক্ষিণরায়ের সঙ্গে কিছু কথা-কাটাকাটির পর লোভী ধনাই মধু ও মোমের বিনিময়ে দুখেকে উৎসর্গ করতে রাজি হয়। তারপর প্রচুর পরিমাণে মোম ও মধু সংগ্রহ করে সে দুখেকে ফেলে রেখে গ্রামে ফিরে আসে। এদিকে বাঘের ছদ্মবেশে দক্ষিণরায় দুখেকে হত্যা করতে গেলে সে দেবীকে স্মরণ করে। দুখের প্রার্থনা শুনে বনবিবি ও তাঁর ভাই জঙ্গলী এসে উপস্থিত হন। দক্ষিণরায়কে পরাজিত করেন জঙ্গলী। পরাজিত দক্ষিণরায় খান গাজীর (গাজী পীর) আশ্রয় নেন। বনবিবি ও শাহ জঙ্গলী দক্ষিণরায়কে ধাওয়া করে খান গাজীর কাছে উপস্থিত হন। অবশেষে গাজী দক্ষিণরায়ের ক্ষতি না করার জন্য বনবিবিকে রাজি করান। পরিবর্তে গাজী দুখেকে সাতটি মূল্যবান কার্টুলি দিয়েছিলেন এবং দক্ষিণরায় তাকে দিয়েছিলেন প্রচুর মো ও মধু। বনবিবির আদেশে তাঁর পোষাক মুরগিরা দুখেকে তার গ্রামে রেখে আসে। গ্রামে ফিরে দুখে বনবিবির পূজাকে জনপ্রিয় করে তোলে। পরবর্তীকালে সে ধনাইয়ের মেয়ে চম্পাকে বিয়ে করে এবং গ্রামের ‘চৌধুরী’ (প্রধান) হয়।
বাংলাদেশের বাগেরহাট জেলার সুন্দরবন অঞ্চলে বনবিবিকে নিয়ে একটি কিংবদন্তি প্রচলিত আছে:
এক সওদাগরের দুই সুন্দরী স্ত্রী ছিলেন। ছোটো বউয়ের চক্রান্তে সন্তানসম্ভবা বড়ো বউ গুলালবিবি সুন্দরবনে নির্বাসিতা হন। কয়েকদিন পর সেখানেই যমজ পুত্র-কন্যার জন্ম দিয়ে তার মৃত্যু হয়। সদ্যোজাত শিশু দু'টির কান্না শুনে বনের বাঘ, কুমির, হরিণ, অজগর, বানস সবাই ছুটে আসে। তারাই দুই ভাইবোনকে লালনপালন করে বড়ো করে তোলে। ছেলেটি বড়ো হয়ে বাঘের রাজা এবং মেয়েটি বনবিবি নামে পরিচিত হয়। স্থানীয় বিশ্বাসে এই বনবিবি হলেন মানুষের রক্ষাকর্ত্রী। তারা মনে করেন, বনের বাওয়ালি-মৌলেরা বাঘের মুখে পড়লে বনবিবির নাম স্মরণ করে মন্ত্র পড়ে আর সঙ্গে সঙ্গে বাঘও দৌড়ে পালিয়ে যায়। অদ্যাবধি স্থানীয় মানুষ বনে কাজে যাওয়ার আগে বনবিবির পূজা করে।
মূর্তি
বনবিবি হিন্দুসমাজে বনদুর্গা, বনচণ্ডী বা বনদেবী নামেও পূজিতা হন। তিনি মাতৃদেবতা, ভক্তবৎসলা ও দয়ালু। তাঁর মূর্তিও সুশ্রী ও লাবণ্যময়ী। হিন্দুদের পূজিতা মূর্তিতে তাঁর গায়ের রং হলুদ, মুকুট, কণ্ঠহার ও বনফুলের মালা পরিহিতা এবং লাঠি অথবা ত্রিশূলধারিণী। মুসলমান সমাজে বনবিবি পিরানি হিসেবে পরিচিত। ইসলামি-প্রভাবান্বিত মূর্তিগুলিতে তিনি টিকলির সঙ্গে টুপি পরিধান করেন, চুল বিনুনি করা, ঘাগরা-পাজামা বা শাড়ি এবং জুতো পরিহিতা। তবে উভয় মূর্তিকল্পেই তাঁর কোলে পুত্র রূপে দুখেকে দেখা যায়। বনবিবির বাহন বাঘ বা মুরগি।
জলপাইগুড়ির বৈকুন্ঠপুর ফরেস্টে বনদুর্গার পূজা ও মেলা
শিলিগুড়ি শহর লাগোয়া ডাবগ্রাম ফুলবাড়ি বিধানসভার অন্তর্গত বৈকন্ঠপুর জঙ্গলে প্রায় দুই থেকে আড়াই কিলোমিটার ভেতরে গেলে দেখা মিলবে বনদুর্গা মন্দিরের। অথবা জলপাইগুড়ির বেলাকোবা থেকে 21 কিমি দূরে গাজোলডোবা সংলগ্ন জঙ্গলের এলাকা পথ দিয়ে যাওয়া যায় এখানে।এই পুজোয় লক্ষাধিক ভক্তের সমাগম হয়। এই বনদূর্গা পূজো দেখতে জলপাইগুড়ি, দার্জিলিং, কোচবিহার এমনকি পার্শ্ববর্তী রাজ্য আসাম এবং বাংলাদেশ থেকেও প্রচুর মানুষ এসে থাকেন এই পুজো দেখতে।
দিল্লি ভিটা, চাঁদের খাল জায়গাটি সকলের কাছে অপরিচিত হলেও বন দুর্গার মন্দির হিসেবে সকলের কাছে পরিচিত । পৌষ মাসের পূর্ণিমা তিথিতে, এই মন্দিরে বনদুর্গা পূজা হয়ে থাকে। কথিত রয়েছে দেবী চৌধুরানী নৌকা করে করতোয়া নদী হয়ে এখানে আসতেন। ভবানী পাঠক এবং দেবী চৌধুরানীর গোপন আস্তানা ছিল এই জায়গা। তখন অবশ্য ঠুনঠুনি মা বলে এখানে দেবী পুজিত হতো। এখন এটি বনদুর্গা বলেই সকলের কাছে পরিচিত। বৈকুন্ঠপুর এর জঙ্গলের মাঝে এর অবস্থান।
জানা গিয়েছে, ব্রিটিশ আমলে এই পুজোর সূচনা করেছিলেন দেবী চৌধুরানী ও ভবানী পাঠক। সেই থেকে এখন পর্যন্ত প্রতি বছর বৈকুন্ঠপুরের গভীর জঙ্গলে এই পুজো হয়েছে আসছে।প্রথমে এই পুজোকে ঠুনঠুনির পুজো বলা হতো।পরবর্তীতে ৪১ বছর ধরে একটি নতুন কমিটি গঠন করে মা বনদূর্গা পূজোর নাম করে পুজোর আয়োজন করে আসছেন উদ্যোগতারা। তবে বর্তমানে একে বনদুর্গা মায়ের পুজো বলে এখানে প্রতি বছর পৌষমাসে এর পুজো করা হয়। রাজগঞ্জে বৈকন্ঠপুর জঙ্গলে দিল্লী ভিটা চাঁদের খালে অনুষ্ঠিত হয় বনদুর্গা পুজো।
ড. দেবব্রত নস্করের মতে, বৃহত্তর চব্বিশ পরগনার পার্শ্ববর্তী মেদিনীপুর অঞ্চল এবং সেই সঙ্গে বাঁকুড়া ও হুগলি প্রভৃতি জেলার আদিবাসী ও উচ্চবর্ণীয় হিন্দুরা পৌষ সংক্রান্তি বা ১ মাঘ যে বড়াম বা বড়ামচণ্ডীর পূজা করেন, তার সঙ্গে চব্বিশ পরগনার বনবিবি-পূজার সাদৃশ্য পাওয়া যায়। হাতি ও বাঘের আক্রমণ থেকে রক্ষালাভের উদ্দেশ্যে বড়ামচণ্ডীর পূজা প্রচলিত এবং এই পূজাতেও ঘুড়ি ওড়ানোর চল রয়েছে। বনবিবির পূজা করা হয় বাঘের আক্রমণ থেকে রক্ষা পেতে এবং এই পূজাতেও ঘুড়ি ওড়ানোর প্রথা রয়েছে। বড়ামচণ্ডীর সঙ্গে চব্বিশ পরগনার অপর দেবী নারায়ণীর সাদৃশ্যও লক্ষিত হয়। বড়ামচণ্ডী ও নারায়ণী উভয়েরই লতাপাতা আঁকা মুণ্ডমূর্তির পূজা প্রচলিত। উভয় পূজাতেই পশুপাখি বলি ও নাচগানের আয়োজন করা হয় এবং উভয় পূজায় আয়োজিত হয় পৌষ সংক্রান্তি বা ১ মাঘ। এছাড়া পশ্চিম রাঢ় অঞ্চলে রঙ্কিনী দেবীর পূজার সঙ্গেও বনবিবি, নারায়ণী ও বড়ামচণ্ডীর পূজার সাদৃশ্য রয়েছে।
চাঁপাতলার বনবিবি মেলা
পশ্চিমবঙ্গের দক্ষিণ চব্বিশ পরগনা জেলার বারুইপুর থানার অন্তর্গত বেগমপুর মৌজার একটি ঐতিহ্যবাহী প্রাচীন মেলা হল চাঁপাতলার বনবিবি মেলা। পিয়ালি নদীর তীরে প্রফুল্ল সরোবরের কাছে একটি অশ্বত্থ গাছের গোড়ায় বনবিবির থানটি অবস্থিত। স্থানীয় অধিবাসীদের বিশ্বাস, চাঁপাতলার বনবিবির থানটি ২০০-২৫০ বছরের প্রাচীন। বারুইপুরের চৌধুরী পরিবারকে এই থানের প্রতিষ্ঠাতা বলে উল্লেখ করা হলেও উক্ত পরিবারের দেবোত্তর সম্পত্তি দানের নথিপত্রে এই থানের উল্লেখ পাওয়া যায় না। পূর্বে এখানে থান বলতে দু’টি অনাচ্ছাদিত মাটির ঢিপি ছিল। বর্তমানে এটি ১০/৬ ফুট, ইটের দেওয়াল ও টালির ছাউনি-যুক্ত একটি পূর্বদ্বারী ঘর। ১৯৯০-এর দশকে জনৈক মুসলমান ভক্ত এই ঘরটি নির্মাণের জন্য সমস্ত ইট দান করেন এবং গ্রামবাসীরা চাঁদা তুলে টালির চালটি তৈরি করেন। ১ মাঘ বাৎসরিক পূজার দিন একটি অস্থায়ী খড়ের চাল তৈরি করে বেদীর কাছে বনবিবি-শাজঙ্গুলীর মূর্তি স্থাপন করে পূজা করা হয়। বর্তমানে নতুন মূর্তি গড়ে পূজা প্রচলিত হয়েছে। তবে পূজার দিন শতাধিক ‘দেবী ছলন’ (মানতকারীদের দান করা মূর্তি) আসে। সেগুলিকে মন্দিরের মধ্যে প্রায় ঠাসাঠাসি করে রাখা হয়। পূজার পর উপযুক্ত সংরক্ষণের অভাবে সেগুলি ঘরের মধ্যেই নষ্ট হয়ে যায়। পার্শ্ববর্তী মাছ চাষের লভ্যাংশের একাংশ দেবীর বাৎসরিক পূজায় ব্যয় করা হয়।
বনবিবির ‘ছলন’গুলিতে দেবীর রূপের ভিন্নতা লক্ষ্যতা করা যায়। মূর্তিগুলি মাটির এবং মূর্তির অলংকারগুলিও কৃত্রিম। কোনও মূর্তিতে দেবী দ্বিভূজা ও ব্যাঘ্রবাহিনী, কোনও মূর্তিতে সিংহবাহিনী। ব্যাঘ্রবাহিনী বনবিবির কোলে শিশু এবং একই কাঠামোয় মুগুর বা গদা হাতে মুসলমানী পোষাকে দাড়িওয়ালা এক পুরুষের মূর্তিও দেখা যায়। বনবিবির পালায় এই শিশুটিকে দুখে ও পুরুষটিকে দেবীর ভাই শাহ জঙ্গুলী বলে উল্লেখ করা হয়েছে। সিংহবাহিনী দেবীমূর্তিটিকে সাধারণত বনবিবির সখী নারায়ণী মনে করা হয়। কোনও মূর্তিতে বনবিবিকে বাহনহীন মুসলমান কিশোরীর বেশে কল্পনা করা হয়; তাঁর পরনে ঘাগরা, পায়ে জুতো, কানে কুণ্ডল, গলায় হার, মাথায় মুকুট ইত্যাদি অলংকার থাকে। আবার কোনও কোনও মূর্তিতে তাঁকে পদ্মের উপর দণ্ডায়মান অবস্থায় দেখা যায়। ড. দেবব্রত নস্করের মতে, স্থানীয় শিল্পীরা নিজস্ব খেয়ালখুশি মতো এই মূর্তিগুলি গড়েন বলেই এগুলির মধ্যে এহেন ভিন্নতা দেখা যায়। তবে ১ মাঘের বাৎসরিক পূজার দিন এই সকল মূর্তিই বনবিবির মূর্তি হিসেবে পূজিত হয়।
চাঁপাতলার বনবিবির মেলার আরেকটি বৈশিষ্ট্য হল ঘুড়ি ওড়ানো ও ঘুড়ি লোটার প্রথা। দক্ষিণ চব্বিশ পরগনা জেলায় সরস্বতী পূজার দিন এবং পার্শ্ববর্তী কলকাতা ও শহরতলি অঞ্চলে বিশ্বকর্মা পূজায় ঘুড়ি ওড়ানোর প্রথা থাকলেও, চাঁপাতলায় স্থানীয় কিশোর ও যুবকেরা বনবিবির মেলা উপলক্ষ্যে ১ মাঘ দিনের বেলা এই আচার পালন করেন। ঘুড়ি ওড়ানো দেখতে এখানে প্রচুর দর্শনার্থীরও সমাগম হয়। রাতে গান, নাটক, যাত্রা ইত্যাদির আয়োজন করা হয়। মেলায় মনিহারি, লোহার কৃষি যন্ত্রপাতি, গৃহস্থালির জিনিসপত্র থেকে শুরু করে রেডিমেড পোষাক, মিষ্টি, ফুচকা, তেলেভাজা খাবার ইত্যাদির দোকান বসে। সারা রাত ‘ফড়’-এর (জুয়া) আসর চলে।
মন্দির
দুই বাংলার সুন্দরবনের ভেতরে বিভিন্ন জায়গায় অধিবাসীরা বনবিবির মন্দির স্থাপনা করেছেন। সজনেখালি বন্যপ্রাণী অভয়ারণ্য, দো বাঁকি অভয়ারণ্য ও দয়াপুর গ্রামে বনবিবির মন্দির চোখে পড়ে।
অ্যানথ্রাক্স (রোগ)
অ্যানথ্রাক্স বা তড়কা রোগ একটি তীব্র ও গুরুতর সংক্রামক রোগ, যা ব্যাসিলাস অ্যান্থ্রাসিস (Bacillus anthrasis) নামক ব্যাকটেরিয়ার কারণে হয়ে থাকে।
ব্যাসিলাস গণের অন্যান্য সদস্যের মতো অ্যানথ্রাক্সের জীবাণু Bacillus anthracis-ও প্রতিকূল পরিবেশে রেণু (স্পোর) হিসাবে সুপ্ত অবস্থায় বেঁচে থাকতে পারে। সুপ্ত দশায় এই জীবাণু শতাব্দীর পর শতাব্দীও টিকে থাকতে পারে। সব মহাদেশে, এমনকি কুমেরুতেও এরকম স্পোর পাওয়া গেছে। নিঃশ্বাসের সাথে, ত্বকের ক্ষত দিয়ে, কিংবা খাদ্যের মাধ্যমে এই জীবাণুর রেণু দেহে প্রবেশ করার পরে পুনরায় সক্রিয় হয়ে উঠে এবং দ্রুত বংশবৃদ্ধি করে।
অ্যানথ্রাক্স সাধারণত বন্য এবং গৃহপালিত লতাপাতাভোজী স্তন্যপায়ী প্রাণীদের আক্রান্ত করে। এ সকল প্রাণী ঘাস খাওয়ার সময় বা মাঠের চরার সময় খাওয়ার সাথে বা শ্বাস-প্রশ্বাসের মাধ্যমে রেণু প্রাণীর ভিতরে ঢুকে গেলে সংক্রমণ শুরু হয়। লতাপাতা বা ঘাস খাওয়ার সময়ই বেশির ভাগ প্রাণী অ্যানথ্রাক্সে আক্রান্ত হয়। মাংসাশী প্রাণী একই পরিবেশে বাস করে অথবা আক্রান্ত প্রাণী খাওয়ার ফলে অ্যানথ্রাক্সে আক্রান্ত হয়। আক্রান্ত প্রাণীর সংস্পর্শে আসলে বা আক্রান্ত প্রাণীর মাংস খাওয়ার ফলে অ্যানথ্রাক্স মানুষের শরীরেও সরাসরি সংক্রমিত হতে পারে।
অ্যানথ্রাক্স রেণু ইন ভিট্রো (অর্থাৎ পরীক্ষা নল তথা টেস্ট টিউব) পদ্ধতিতে তৈরি করা যায়, যা জৈবিক অস্ত্র হিসেবে ব্যবহৃত হয়। অ্যানথ্রাক্স সরাসরি এক আক্রান্ত পশু বা ব্যক্তির থেকে অন্য পশু বা ব্যক্তির শরীরে ছড়ায় না, এটি রেণুর মাধ্যমে সংক্রমিত হয়। এর রেণু জামাকাপড় বা জুতার মাধ্যমে বহন করা যায়। অ্যানথ্রাক্স আক্রান্ত জীবের মৃতদেহ অ্যানথ্রাক্স রেণুর একটি অন্যতম উৎস।
অ্যানথ্রাক্স নামটি এসেছে গ্রিক শব্দ অ্যানথ্রাক্স থেকে যার অর্থ কয়লা। ১৮৭৫ সালে জার্মান বিজ্ঞানী রোবের্ট কখ প্রথম অ্যানথ্রাক্স সৃষ্টিকারী ব্যাকটেরিয়াটি শনাক্ত করেন। thumb|220px|অ্যানথ্রাক্স আক্রান্ত হওয়ায় সৃষ্ট ক্ষত
চিকিৎসা
মানুষ থেকে মানুষে অ্যানথ্রাক্স ছড়ায় না, কিন্তু মানুষের শরীর এবং পোশাক অ্যানথ্রাক্স জীবাণু বহন করতে পারে। শরীর থেকে জীবাণু দূর করার জন‍্য ব্যাকটেরিয়া নিরোধক সাবান দিয়া গোসল করতে হবে। গোসলের পানি ব্লিচ বা কোনও ব্যাকটেরিয়া নিরোধক দ্বারা শোধিত করতে হবে। জীবাণু দ্বারা আক্রান্ত জিনিসপত্র ৩০ মিনিটের অধিক সময় ধরে ফুটাতে হবে। কোনো জায়াগা থেকে জীবাণু ধ্বংসে ক্লোরিন ব্লিচ কাযর্করী নয় বরং এক্ষেত্রে ফরমালডিহাইড ব‍্যবহার করতে হবে। আক্রান্ত বাক্তির কাপড় পুড়িয়ে ফেলা জীবাণু ধ্বংসের একটি কাযর্কর পদ্ধতি। মানুষ আক্রান্ত হবার পর যত দ্রুত সম্ভব অ্যানথ্রাক্স জীবাণুনাশক দিতে হবে, যত দেরি হবে জীবনের ঝুঁকি তত বাড়বে। মানুষের জন‍্য অ্যানথ্রাক্স টিকা প্রথম আসে ১৯৫৪ সালে।
কামাল হায়দার
কামাল হায়দার বলতে বোঝানো যেতে পারে:
কাজী জিনাত হক
কাজী জিনাত হক বাংলাদেশ সুপ্রিম কোর্টের হাইকোর্ট বিভাগের একজন বিচারপতি।
জীবনের প্রথমার্ধ
কাজী জিনাত হক ১৯৭৪ সালের ১৪ অক্টোবর বিচারপতি কাজী এবাদুল হক ও ড. শরিফা খাতুনের ঘরে জন্মগ্রহণ করেন। জিনাত ঢাকা বিশ্ববিদ্যালয় থেকে আইন বিষয়ে স্নাতক ও স্নাতকোত্তর সম্পন্ন করেছেন। পরবর্তীতে তিনি লন্ডনের সাউথ ব্যাংক ইউনিভার্সিটি থেকে স্নাতকোত্তর অধ্যয়ন সম্পন্ন করেন।
কর্মজীবন
জিনাত হক ১৯৯৭ সালের ৬ আগস্ট জেলা আদালতে আইনজীবী হিসেবে কাজ শুরু করেন।
২০০০ সালের ১৮ জুন, জিনাত বাংলাদেশ সুপ্রিম কোর্টের হাইকোর্ট বিভাগে একজন আইনজীবী হিসাবে কাজ শুরু করেন।
জিনাত ২০ ডিসেম্বর ২০১৫ সালে বাংলাদেশ সুপ্রিম কোর্টের আপিল বিভাগে তার আইনী অনুশীলন শুরু করেন।
১০ জানুয়ারী ২০২১ সালে, জিনাত হক ও বিচারপতি যুবায়ের রহমান চৌধুরী নারীরা নিকাহ রেজিস্ট্রার (কাজী) হতে পারবেন না মর্মে নির্দেশনা দিয়ে হাইকোর্ট থেকে রায় প্রকাশ করেন।
জিনাত হক ১৯ অক্টোবর ২০২১ সালে হাইকোর্ট বিভাগের স্থায়ী বিচারপতি হিসাবে নিয়োগ পান। তিনি ২০২১ সালের নভেম্বরে যৌন হয়রানি তদন্তের জন্য সুপ্রিম কোর্ট কর্তৃক গঠিত কমিটির সদস্য ছিলেন।
অ্যামন্ডা বেল
ক্যালিফোর্নিয়ার ওকল্যাণ্ডের অ্যামন্ডা বেল (জন্ম: ৩ আগস্ট ১৯৮৮) হলেন আমেরিকান মিশ্র মার্শাল আর্টিস্ট যিনি ফেদার ওয়েট বিভাগে প্রতিদ্বন্দ্বিতা করেন। তিনি বেলাটোর এমএমএ প্রচারণায় প্রতিদ্বন্দ্বিতা করেন।
প্রারম্ভিক কর্মজীবন
একজন চমৎকার সুগঠিত ক্রীড়াবিদ বেল বর্তমানে ব্রাজিলীয় জিউ-জিৎসুতে নীল রঙের বেল্ট ধারী এবং কারাতে, আইকিডো, হাং গার এবং তাই চিতে তার দক্ষতা রয়েছে। বেল ২০০৮ সালে তার অপেশাদার এমএমএ কর্মজীবন শুরু করেন। পরের তিন বছরে তিনি এক পরাজয়ের বিপরীতে ছয়টি জয় অর্জন করেন।
ইনভিকটা এফসি
বেল তার পেশাদার এমএমএ আত্মপ্রকাশ করেছিলেন ২০১৩ সালের জানুয়ারী মাসে ইনভিকটা এফসি ৪: এস্পারজা বনাম হায়াত এ। অভিষেক লড়ায়ে তিনি সর্বসম্মত সিদ্ধান্তের মাধ্যমে তামিকা ব্রেন্টসের নিকট হেরে যান। আঞ্চলিক প্রচারণাগুলোতে ২-১ ফলাফলের পর ২০১৪ সালে ১ নভেম্বর তিনি ইনভিকটা এফসিতে ফিরে আসেন ইনভিকটা এফসি ৯: হনচ্যাক বনাম হাশি-এর মাধ্যমে। তিনি প্রথম রাউন্ডে টিকেওর মাধ্যমে মারিয়া হুগার্ড জুরসাকে হারিয়েছিলেন। প্রচারণার জন্য তার তৃতীয় লড়াইয়ে ২৪ এপ্রিল, ২০১৫ তারিখে ইনভিকটা এফসি ১২: ক্যানকানপা বনাম সুজাতে বেল মুখোমুখি হন ফেইথ ভ্যান ডুইনের। দ্বিতীয় রাউন্ডে আত্মসমর্পণ করে তিনি লড়াইটি হেরে যান। প্রচারণার জন্য তার চতুর্থ লড়াইয়ে ৭ মে ২০১৬ তারিখে ইনভিকটা এফসি ১৭: অ্যাভিঞ্জার বনাম স্নাইডার এ বেল মুখোমুখি হন মেগান অ্যান্ডারসনের। তিনি প্রথম রাউন্ডে টিকেওর মাধ্যমে পরাজিত হন।
বেলাটোর এমএমএ
২০১৭ সালে, বেল ১৪ জুলাই ২০১৭ তারিখে বেলাটোর ১৮১ তে ব্রিটনি এলকিনের বিপক্ষে বেলাটোর এমএমএ অভিষিক্ত হন। তিনি দ্বিতীয় রাউন্ডে টিকেওর মাধ্যমে লড়াইটি জিতেছিলেন।
বেল ২৫ আগস্ট, ২০১৭ তারিখে বেলাটোর ১৮২ তে তালিতা নোগেইরার মুখোমুখি হন। তিনি প্রথম রাউন্ডে পিছন-উন্মুক্ত শ্বাসরুদ্ধ আত্মসমর্পণ করে লড়াইটি হেরেছিলেন।
১৩তম মেরিল-প্রথম আলো পুরস্কার
১৩তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের ত্রয়োদশ আয়োজন। ২০১০ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১১ সালে ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন জাহিদ হাসান। এ বছর মেরিল-প্রথম আলো আজীবন সম্মাননা পুরস্কার প্রদান করা হয় সঙ্গীতজ্ঞ ফিরোজা বেগমকে।
বিজয়ী ও মনোনীতদের তালিকা
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
বোকমাল
বোকমাল (bokmål; আক্ষরিক অর্থে "বইয়ের ভাষা") হল নিউনর্স্কের পাশাপাশি নরওয়েজীয় ভাষার একটি সরকারী লেখ্য রূপ। নরওয়ের প্রায় ৮৫ থেকে ৯০ শতাংশ মানুষ নরওয়েজীয় বোকমালে লিখতে পছন্দ করেন। কিন্তু অন্যান্য ভাষাগুলির মতো, যেমন ইতালীয় ভাষা, নরওয়েজীয় বোকমালের কোনো সর্বজনসম্মত প্রমিত উচ্চারণ রীতি নেই।
ইতিহাস
প্রায় ১৩০০ খ্রিষ্টাব্দ অবধি নরওয়ের ভাষা প্রাচীন নর‌ওয়েজীয়-এর লেখ্য রূপের সাথে প্রাচীন নর্স ভাষার অন্যান্য উপভাষাগুলোর সাথে কোনো পার্থক্য ছিল না। তবে কথ্য ভাষাটি অন্যান্য আঞ্চলিক উপভাষাগুলোর চেয়ে অনেকটাই আলাদা ছিল। স্বাধীন নরওয়ে রাজ্যে এর লেখ্য রূপের তেমন হেরফের হয়নি। ১৩৮০ সালে নরওয়ে ডেনমার্কের সাথে একত্রীকরণে লিপ্ত হয়। ষোড়শ শতাব্দীতে নরওয়ে তার নিজস্ব রাজনৈতিক সঙ্ঘগুলি হারাতে থাকে। ১৮১৪ সাল পর্যন্ত নরওয়ে ও ডেনমার্ক ডেনমার্ক-নর‌ওয়ে নামে একটি রাজনৈতিক একক হিসেবে থাকে। এই সময় আধুনিক নরওয়েজীয় ও ড্যানিশ ভাষার উদ্ভব হয়।
মীনাক্ষী শেষাদ্রি
মীনাক্ষী শেষাদ্রি (জন্ম: ১৬ই নভেম্বর ১৯৬৩) হলেন একজন ভারতীয় অভিনেত্রী, মডেল এবং নৃত্যশিল্পী, যিনি মূলত হিন্দি, তামিল এবং তেলুগু চলচ্চিত্রে অভিনয় করেছেন। তিনি ১৯৮১ সালে মাত্র ১৭ বছর বয়সে ইভ'স উইকলি মিস ইন্ডিয়া প্রতিযোগিতা জয়লাভ করেছিলেন।
শেষাদ্রি ১৯৮৩ সালে মুক্তিপ্রাপ্ত পেইন্টার বাবু নামক চলচ্চিত্রের মাধ্যমে আত্মপ্রকাশ করেছিলেন এবং ১৯৮৩ সালে হিরো নামক চলচ্চিত্রে অভিনয়ের মাধ্যমে ব্যাপক পরিচিতি লাভ করেছিলেন। তিনি ১৯৮০-এর দশক এবং ১৯৯০-এর দশকে হিন্দি চলচ্চিত্রের অন্যতম প্রধান অভিনেত্রী হয়ে ওঠেন। তাঁর বেশ কয়েকটি অভিনয়, সৌন্দর্য এবং নৃত্যের জন্য তিনি ব্যাপকভাবে পরিচিত ছিলেন। তিনি হোশিয়ার (১৯৮৫) বেবফাই (১৯৮৫) মেরি জঙ্গ (১৯৮৫) স্বাতী (১৯৮৬), ডাকায়েত (১৯৮৭), ইনাম দস হাজার (১৯৮৭), শাহেনশাহ (১৯৮৮) মহাদেব (১৯৮৯), আওয়ারগী (১৯৯০), জুরম (১৯৯০), ঘায়েল (১৯৯০), ঘর হো তো অ্যায়সা (১৯৯০), দামিনী (১৯৯৩) এবং ঘাতক (১৯৯৬)-এর মতো জনপ্রিয় চলচ্চিত্রে অভিনয় করেছিলেন। তিনি স্বাতী (১৯৮৬), দহলীজ (১৯৮৬), সত্যমেব জয়তে (১৯৮৭), আওয়ারগী (১৯৯০) এবং দামিনী (১৯৯৩)-এর মতো চলচ্চিত্রে তাঁর অভিনয়ের জন্য সমালোচকদের অনেক প্রশংসা কুড়িয়েছিলেন। তিনি নব্বইয়ের দশকে খাজুরাহো নৃত্য উৎসবেও নৃত্য পরিবেশন করেছিলেন।
তাঁর ঘাতক নামক চলচ্চিত্রটি মুক্তির পরে, তিনি চলচ্চিত্র জগত ছেড়ে দিয়েছিলেন মার্কিন যুক্তরাষ্ট্রে গিয়েছিলেন, যেখানে তিনি এখন চেরিশ ডান্স স্কুল পরিচালনা করছেন। মীনাক্ষী অ্যাকসেপ্ট হার উইংস নামক শিরোনামে তাঁর জীবন নিয়ে একটি তথ্যচিত্র তৈরি হয়েছিল।
প্রারম্ভিক জীবন
মীনাক্ষী শেষাদ্রি ১৯৬৩ সালের ১৬ই নভেম্বর তারিখে ভারতের ঝাড়খণ্ডের সিন্দ্রির একটি তামিল পরিবারে শশীকলা শেষাদ্রি নামে জন্মগ্রহণ করেছিলেন।    তিনি চারটি ভারতীয় শাস্ত্রীয় নৃত্যের ধরন শিখেছেন; যেগুলো হচ্ছে, ভরতনাট্যম, কুচিপুড়ি, কত্থক এবং ওড়িশি নাচ। তিনি ভেম্পতি চিন্না সত্যম এবং জয়া রাম রাও এর থেকে প্রশিক্ষণ নিয়েছিলেন। তিনি মাত্র ১৭ বছর বয়সে ১৯৮১ সালে ইভ'স উইকলি মিস ইন্ডিয়া প্রতিযোগিতা জয়লাভ করেছিলেন এবং ১৯৮১ সালে জাপানের টোকিওতে অনুষ্ঠিত মিস ইন্টারন্যাশনালে ভারতের প্রতিনিধিত্ব করেছিলেন।
কাঞ্চনজঙ্ঘা স্টেডিয়াম
কাঞ্চনজঙ্ঘা স্টেডিয়াম (এছাড়াও কাঞ্চনজঙ্ঘা ক্রীড়াঙ্গন নামেও পরিচিত) হল ভারতের শিলিগুড়িতে অবস্থিত একটি বহুমুখী স্টেডিয়াম। এটি প্রধানত ক্রিকেট ও ফুটবল খেলায় ব্যবহৃত হয়। স্টেডিয়ামটি ১৯৮০ এর দশকে তৈরি করা হয়েছিল এবং এর ধারণক্ষমতা প্রায় ৩০,০০০ জন। এর প্রধান ভারাটিয়া দল হল প্রয়াগ ইউনাইটেড স্পোর্টস ক্লাব।
রঞ্জি ট্রফি ক্রিকেট
আজ পর্যন্ত রনজি ট্রফির ১১টি খেলা এ স্টেডিয়ামে অনুষ্ঠিত হয়েছে। ২০১০ সালে ট্রফির প্রথম খেলা বেঙ্গল ক্রিকেট দল ও পাঞ্জাব ক্রিকেট দলের মাঝে অনুষ্ঠিত হয়েছিল
এল তিয়েম্পো (ইকুয়েডর)
এল তিয়েম্পো হল ইকুয়েডরের কুয়েঙ্কায় প্রকাশিত একটি সংবাদপত্র। এটি ১২ এপ্রিল ১৯৫৫ সাল থেকে প্রকাশিত হচ্ছে।
ট্রেসি কে স্মিথ
ট্রেসি কে স্মিথ|থাম্ব ট্রেসি কে স্মিথ ( জন্ম ১৬ই এপ্রিল,১৯৭২) হলেন আমেরিকান কবি এবং অধ্যাপক। ২০১৭ থেকে ২০১৯ পর্যন্ত তিনি 'পোয়েট লরিয়েট অফ দ্য ইউনাইটেড স্টেটস' হিসেবে কাজ করেছেন । তাঁর প্রকাশিত কবিতার বইয়ের সংখ্যা চার। এর মধ্যে 'লাইফ অন মার্স' কাব্যগ্রন্থটি ২০১১ তে পুলিৎজার প্রাইজ পেয়েছে ।
শিক্ষা
স্মিথ হার্ভার্ড বিশ্ববিদ্যালয় থেকে গ্রাজুয়েট হয়েছেন ,যেখানে তাঁর সহপাঠী ছিলেন হেলেন ভেন্ডলার, লুসি ব্রুক-ব্রোডো , হেনরি কোল এবং সিমাস হ্যানি।কেমব্রিজ থাকাকালীন স্মিথ ডার্ক রুমের সমষ্টিতে যোগদান করেছিলেন ।  তিনি ১৯৯৪ সালে স্নাতক ডিগ্রি অর্জন করেছিলেন, তারপর ১৯৯৭ সালে কলম্বিয়া বিশ্ববিদ্যালয় থেকে ক্রিয়েটিভ রাইটিংয়ে এমএফএ অর্জন করেছিলেন৭।১৯৯৭ থেকে ১৯৯৯ সাল পর্যন্ত তিনি স্ট্যানফোর্ড বিশ্ববিদ্যালয়ের কবিতায় স্টেগনার ফেলো ছিলেন ।
কর্মজীবন
স্মিথ Medgar Evers কলেজ এর নিউ ইয়র্ক সিটি ইউনিভার্সিটি, পিটসবার্গ বিশ্ববিদ্যালয়ের এবং কলম্বিয়া বিশ্ববিদ্যালয়ে শিক্ষকতা করেছেন । তিনি ব্রেড ডেলা স্কুলের সামার সেশনে, Middlebury কলেজ ২০২২, ২০১২, এবং ২০১৪ সালে শিক্ষকতা করেন এবং ২০১৪ সালে রবার্ট ফ্রস্ট লিটেরেচার চেয়ার এর লরিয়েট ছিলেন। ২০০৬ সালে তিনি প্রিন্সটন বিশ্ববিদ্যালয় অনুষদে যোগদান করেন , যেখানে তাকে ফি বিটা কাপ্পা এর সদস্য করা হয় এবং তিনি হিউম্যানিটিসে রজার এস বার্লিন্ড '52 অধ্যাপক ছিলেন। জুলাই ১, ২০১৯ এ, তিনি আর্টস ফর প্রিন্সটনের লুইস সেন্টারের চেয়ারম্যান হন। স্মিথ ২০১৬ সালের গ্রিফিন কবিতা পুরষ্কারের বিচারক ছিলেন । ২০১৮ সালে, স্মিথ পডকাস্ট এবং রেডিও প্রোগ্রাম দি স্লোডাউন হোস্টিং শুরু করে ।
ঈমান
ঈমান (إِيمَان 'ঈমান', শাব্দিক অর্থ প্রচলিতমতে বিশ্বাস, মতান্তরে স্বীকৃতি) শব্দের আভিধানিক অর্থ স্বীকার করা, স্বীকৃতি দেওয়া, অনুগত হওয়া মতান্তরে দৃঢ় বিশ্বাস করা। এটি কুফর বা অস্বীকার করা বা অবাধ্যতার বিপরীত। ইসলাম ধর্মে ঈমানের অর্থ অত্যন্ত ব্যাপক। ।
ঈমান ও আকীদার সম্পর্ক
আলেমগণ আকীদা ও ঈমানের পার্থক্য করে বলেন যে, আকীদা বলতে ধর্মবিশ্বাসের সকল মত, পথ, প্রচলন, বৈচিত্র্য ও বর্ণালীকে বোঝায় আর ঈমান শুধুমাত্র সুনির্দিষ্ট বিশুদ্ধ ইসলামী ধর্মবিশ্বাসকে বোঝাতে ব্যবহৃত হয়। এছাড়া আরবি ভাষায় আভিধানিকভাবে আকীদা শব্দটির অর্থ বিশ্বাস, এবং ঈমান শব্দটির আভিধানিক অর্থ হলো স্বীকৃতি দেওয়া (তাওয়াক্কুল শব্দটিরও একটি অর্থ হলো স্বীকৃতি দেওয়া), স্বীকার করা বা মেনে নেওয়া। অর্থাৎ কোন বিষয়ে বিশ্বাসের প্রকৃতি বা ধরনের নাম হলো আকীদা, আর কোন আকীদা বা বিশ্বাসকে স্বীকৃতি দেওয়া বা মেনে নেওয়ার নাম হলো তার উপর ঈমান আনা। এছাড়া ঈমান অর্থ হলো স্বীকৃতি দেওয়া, যার তিনটি ধাপ, প্রথম ধাপটি হলো অন্তরে বিশ্বাসের মাধ্যমে স্বীকৃতি প্রদান, দ্বিতীয় ধাপটি হলো মুখ দ্বারা অর্থাৎ প্রকাশ্যে বলে ঘোষণার মাধ্যমে স্বীকৃতি প্রদান, আর তৃতীয় ধাপটি হলো কাজের মাধ্যমে বা কাজে পরিণত করার মাধ্যমে স্বীকৃতি প্রদান। এর মধ্যে অন্তরে বিশ্বাসের মাধ্যমে স্বীকৃতি প্রদান করার ধাপটি আকিদার বা বিশ্বাসের সাথে সম্পর্কযুক্ত, যা ঈমানের মূল বা মৌলিক ভিত্তি বা শিকড়স্বরূপ। এর প্রমাণ বা দলিল হলো নিম্নোক্ত হাদিসটিঃ "আবূ সাঈদ খুদরী রাদিয়াল্লাহু ’আনহু বলেন, আমি রাসূলুল্লাহ সাল্লাল্লাহু আলাইহি ওয়াসাল্লাম-কে বলতে শুনেছি, ’’তোমাদের মধ্যে যে ব্যক্তি কোন গর্হিত কাজ দেখবে, সে যেন তা নিজ হাত দ্বারা পরিবর্তন করে দেয়। যদি (তাতে) ক্ষমতা না রাখে, তাহলে নিজ জিভ দ্বারা ( উপদেশ দিয়ে পরিবর্তন করে)। যদি (তাতেও) সামর্থ্য না রাখে, তাহলে অন্তর দ্বারা (ঘৃণা করে)। আর এ হল সবচেয়ে দুর্বল ঈমান।’’"
- সহীহুল বুখারী ৯৫৬, মুসলিম ৪৯, তিরমিযী ২১৭২, নাসায়ী ৫০০৮, ৫০০৯, আবূ দাউদ ১১৪০, ৪৩৪০, ইবনু মাজাহ ১২৭৫, ৪০১৩, আহমাদ ১০৬৮৯, ১০৭৬৬, ১১০৬৮, ১১১০০, ১১১২২, ১১১৪৫, ১১৪৬৬, দারেমী ২৭৪০১
ঈমানের বা স্বীকৃতির রুকুন বা স্তম্ভ
আল-কোরআনের সূরা-বাকারা এর দুই হতে চার আয়াতে ঈমান সম্পর্কে এই বিষয় গুলি উল্লেখ করা হয়েছে।
ঈমানের বা ইসলামি আকীদা বিশ্বাসের উপর স্বীকৃতির ছয়টি বা মতান্তরে সাতটি স্তম্ভ এসেছে কুরআন ও সুন্নাহ থেকে (আরকান আল-ঈমান)   আল-কোরআনের সূরা-বাকারা এর দুই হতে চার আয়াতে ও জিবরাঈলের হাদীসে ঈমান সম্পর্কে এই বিষয় গুলি উল্লেখ করা হয়েছে। যা সব মুসলমানদের দ্বারা গৃহীত হয়েছে। ঈমানের স্তম্ভগুলো হল:
জিবরাঈলের হাদীস নামে গুরুত্বপূর্ণ একটি হাদিসে রয়েছে, উমার বলেন,
ঈমানের সাতাত্তরটি শাখা
"ঈমানের সাতাত্তরটি শাখা" হল একটি সংকলন যা শাফিঈ ইমাম আল-বায়হাকি তাঁর রচনা শু'আব আল-ইমান-এ সংকলিত করেছেন। এটিতে, তিনি ঈমানের জন্য প্রয়োজনীয় কাজসমূহ ব্যাখ্যা করেছেন যা সম্পর্কিত কুরআনের আয়াত এবং ইসলামী নবী মুহাম্মাদের বাণীগুলির মাধ্যমে সত্য ঈমানকে প্রতিফলিত করে।
এটি ইসলামের নবী মুহাম্মদের দ্বারা বর্ণিত নিম্নলিখিত হাদীসের উপর ভিত্তি করে: "আবু হুরায়রা বর্ণনা করেছেন যে নবী (সাঃ) বলেছেন: 'ঈমানের ৭০টিরও বেশি শাখা রয়েছে। এই শাখাগুলির মধ্যে সবচেয়ে উত্তম হল 'লা ইলাহা ইল্লাল্লাহ' (আল্লাহ ছাড়া কোন উপাস্য নেই) বলা এবং সবচেয়ে ছোট শাখা হল পথের দিক থেকে বাধা দূর করা। এবং 'হায়া' (লজ্জা) হল ঈমানের একটি গুরুত্বপূর্ণ শাখা।'"
বায়হাকী বর্ণিত এই ৭৭টি শাখা হলোঃ
ঝাঁসি রাজ্য
ঝাঁসি রাজ্য ছিল ব্রিটিশদের অধিরাজ্যে অবস্থিত মারাঠা নেবলকর বংশের রাজাদের দ্বারা শাসিত একটি স্বাধীন দেশীয় রাজ্য৷ ১৮০৪ থেকে ১৮৫৩ খ্রিস্টাব্দ পর্যন্ত উক্ত রাজবংশ শাসন করলেই তার পরবর্তীকালে ব্রিটিশরা স্বত্ববিলোপ নীতি প্রয়োগ করে রাজ্যটি ব্রিটিশ সাম্রাজ্যের অন্তর্ভুক্ত করে৷ দুর্গবেষ্টিত ঝাঁসি নগরটি ছিলো এই রাজ্যের রাজধানী৷
ঐতিহাসিকভাবে বুন্দেলখন্ডের অধিপতি ছিলেন পেশোয়ার একজন অঞ্চল উপ-প্রধান যিনি ইঙ্গ-মারাঠা যুদ্ধে মারাঠা সাম্রাজ্যের পতনের পর এই প্রদেশটিকে সমস্ত অধিকারসহ ব্রিটিশ সাম্রাজ্যের হাতে তুলে দিয়েছিলেন। এই আনুগত্যের ফলস্বরূপ লর্ড হেস্টিংস তকে ঝাঁসি প্রদেশে বংশপরম্পরায় প্রশাসন চালানোর জন্য নিযুক্ত করেন। যদিও রাজ্যটি ঝাঁসির রানী নামে পরিচিত লক্ষ্মীবাঈ উদ্ধার করেন এবং পুনরায় শাসনকার্যে নিযুক্ত হন। ১৮৫৭ খ্রিস্টাব্দের আগস্ট থেকে ১৮৫৮ খ্রিস্টাব্দের জুন মাস পর্যন্ত ব্রিটিশবিরোধী সিপাহী বিদ্রোহের নেতৃবৃন্দের মধ্যে তিনি ছিলেন অন্যতম। রাজ্যের প্রতীক ছিল হিন্দু ধর্মীয় গেরুয়া রঙের পতাকা।
বুন্দেল রাজপুত ঘরানা
ঝাঁসি শহর এবং তার আশেপাশের এলাকা ছিল চান্দেল শাসকদের সুরক্ষিত আশ্রয় ও শক্তিকেন্দ্র। বলবন্ত নগর ছিলে এই শহরের পুরনো নাম, খ্রিস্টীয় একাদশ শতাব্দী থেকে এই নাম এবং রাজ্যের ঐতিহ্য হ্রাস পাওয়া শুরু করে। খ্রিস্টীয় সপ্তদশ শতাব্দীতে রাজা বীরসিংহ দেওয়ের (১৬০৫-১৬২৭) রাজত্বকালে ঝাঁসি আবার পূর্বের মতো গুরুত্ব ফিরে পায়। তখন এটি ছিল ওর্ছা রাজ্যের অন্তর্গত। রাজা বীরসিংহ দেবের মুঘল সম্রাট জাহাঙ্গীরের সঙ্গে যথেষ্ট ভালো আতিথেয়তা ছিল। ১৬১৩ থেকে ১৬১৮ এই পাঁচ বছরের মধ্যে বলবন্ত নগরের চারিদিকে ঝাঁসির দুর্গ নির্মাণ করা সমাপ্ত হয়। দুর্গের নামে পরবর্তীকালে শহরটির নামও ঝাঁসি হয়ে যায়।
পান্না রাজ্যের বুন্দেলা শাসক মহারাজা ছত্রশাল, মুঘল সাম্রাজ্যের মুসলিম শাসকদের আক্রমনাত্মক ভাবমূর্তির শিকার হন। ১৭২৯ মোহাম্মদ খান বাঙাস ছত্রশাল আক্রমণ করলে তিন‌ বছর পর ১৭৩২ খ্রিস্টাব্দে রাজা ছত্রশাল এই সমস্যা নিষ্পত্তির জন্য মোগলদের বিরুদ্ধে মারাঠাদের সাহায্য চান। পেশোয়া প্রথম বাজিরাও মহারাজা ছত্রশালকে সাহায্য করতে সম্মত হন এবং তারা একত্রে মুঘল বাহিনী প্রতিহত করতে সক্ষম হন।
পুণের পেশোয়ার অধীন
রাজা ছত্রশালের ইচ্ছা অনুসারে তার মৃত্যুর দুই বছর পর তার সাম্রাজ্যে এক তৃতীয়াংশ উপহারস্বরূপ পেশোয়ার প্রথম বাজিরাওকে অর্পণ করা হয়। এভাবে ঝাঁসি রাজ্যটি মারাঠাদের অধীনে আসে।
মারাঠা সেনাধ্যক্ষ ঝাঁসি শহরটিকে উন্নত করার চেষ্টা করেন এবং পার্শ্ববর্তী ওড়ছা রাজ্য থেকে বহু জনসাধারণকে এখানে বসবাস করার সুযোগ করে দেন। ১৭৪২ খ্রিস্টাব্দে ঝাঁসির সুবেদার হিসেবে নর শঙ্করকে দায়িত্ব দেওয়া হয়। দীর্ঘ পনের বছরের এই ভোগ দখলের সময়ে অধিক গুরুত্বপূর্ণভাবে তিনি ঝাঁসির দুর্গ বৃদ্ধি এবং তার সাথে একাধিক অট্টালিকার নির্মাণ করান। তার এই সিদ্ধান্ত রাজ্যটির জন্য ছিল যথেষ্ট ইতিবাচক। ঝাঁসির দুর্গের অতিরিক্ত অংশটি শঙ্করগড় নামে পরিচিত। ১৭৫৭ খ্রিস্টাব্দে পেশোয়া, নর শঙ্করকে এই অঞ্চল থেকে প্রত্যাহার ও নিজ রাজ্যে পুনরাহ্বান করেন। এরপর ১৭৬৬ খ্রিস্টাব্দ অবধি বাবুলাল কানাহাই এবং মাধব গোবিন্দ কাকির্দে এই অঞ্চলে সুবেদার নিযুক্ত হন। পরবর্তী দুজন সুবেদার হলেন বিশ্বাস রাম লক্ষণ এবং দ্বিতীয় রঘুনাথ রাও নেবালকর। তিনি যথেষ্ট সক্ষম প্রশাসক ছিলেন এবং রাজ্যের রাজস্ব বৃদ্ধিতে যথেষ্ট সদর্থক ভূমিকা পালন করেছিলেন। এছাড়াও তিনি রাজ্যে মহালক্ষ্মী মন্দির এবং রঘুনাথ মন্দির নির্মাণ করান।
১৮০৪-১৮৫৩
১৮০৪ খ্রিস্টাব্দে পুনের পেশোয়াদের বিরুদ্ধে পূর্ণ স্বাধীনতার জন্য মারাঠা সুবেদার রাও শিবরাও হরি ভাউ ব্রিটিশ সহায়তা এবং সুরক্ষার দাবিদার হন। ওই বছরই তিনি ঝাঁসির রাও হিসেবে ঘোষিত হয়। ৪,০৫৯ বর্গ কিলোমিটার জুড়ে বিস্তৃত এই রাজ্যটি প্রথম রাও ছিলেন তিনিই।
১৮১৮ খ্রিস্টাব্দে পেশোয়া দ্বিতীয় বাজিরাও এবং ব্রিটিশ ইস্ট ইন্ডিয়া কোম্পানির মধ্যে তৃতীয় ইঙ্গ মারাঠা যুদ্ধ সম্পন্ন হলে বুন্দেলখন্ড অঞ্চলের রাজ্যগুলি থেকে পেশোয়া নিজেদের দাবি তুলে নেন।
১৮১৪ খ্রিস্টাব্দে রাজা শিব রাওয়ের মৃত্যুর পর তার পুত্র রামচন্দ্র রাও ওই রাজ্যের শাসক পদে বসেন। ১৮ই নভেম্বর ১৮১৭ খ্রিস্টাব্দে তিনি পূর্ব সুরক্ষা চুক্তির পাশাপাশি দ্বিতীয় আরেকটি চুক্তি স্বাক্ষর করেন। এটি ছিল ঝাঁসি রাজ্যে ওই বংশের উত্তরসূরিদের বংশপরম্পরায় রাজ্য প্রাপ্তির চুক্তি। ১৮৩২ খ্রিস্টাব্দে তিনি ব্রিটিশদের থেকে মহারাজাধিরাজ উপাধিটি লাভ করেন। ১৮৩৫ খ্রিস্টাব্দে মহারাজাধিরাজ রামচন্দ্র রাওয়ের মৃত্যু ঘটে।
ফকরুউদ্দিন হুসেনসাব মহসিন
ফকরুউদ্দিন হুসেনসাব মহসিন (জন্ম: ২৩ জানুয়ারী ১৯২৩, হিড়ামাদপুর, হিরেকেরুর তালুক, ধারওয়াড়) একজন ভারতীয় রাজনীতিবিদ এবং কর্ণাটক রাজ্যের ধারওয়াড় দক্ষিণের (লোকসভা কেন্দ্র) প্রতিনিধিত্বকারী ৭ম লোকসভার সদস্য ছিলেন।
ঝাঁসি রাজ্য
১৮০৪-১৮৫৩
তার মৃত্যুর পর তৃতীয় রঘুনাথ রাও রাজ সিংহাসনে বসেন এবং ওই বছরই তিনি বৃটিশের থেকে "মহারাজাধিরাজ ফিড়বী বাদশাহ জমজাহ ইংলিশস্তান" উপাধি গ্রহণ করেন। এর অর্থ ছিল গ্রেট বৃটেনের প্রতি অনুগত মহারাজাধিরাজ। তৃতীয় রঘুনাথ রাও ছিলেন অকর্মণ্য এবং উচ্ছৃঙ্খল রাজা, ফলে এই অজুহাতে রাজ্যটি পুনরায় ব্রিটিশ সাম্রাজ্যের অন্তর্ভুক্ত হয়। ১৮৩৮ খ্রিস্টাব্দে তৃতীয় রঘুনাথ রাও মারা গেলে ব্রিটিশরা তার ভাই গঙ্গাধর রাওকে ১৮৪৩ খ্রিস্টাব্দে ঝাঁসির সিংহাসনে বসান।
ফকরুউদ্দিন হুসেনসাব মহসিন
তিনি ভারতীয় সংসদের ৩য়, ৪র্থ, ৫ম, এবং ৬ষ্ঠ লোকসভার সদস্য হিসাবেও নির্বাচিত হয়েছিলেন।
ঝাঁসি রাজ্য
১৮০৪-১৮৫৩
রাজা গঙ্গাধর রাও লক্ষীবাই কে বিবাহ করেন এবং আনন্দ রাও নামে এক পুত্র সন্তান দত্তক নেন। আনন্দ রাও ছিলেন রাজা গঙ্গাধর রাওয়ের ভ্রাতুষ্পুত্র, দত্তকপ্রাপ্তির পর তার নাম হয় দামোদর রাও। ব্রিটিশ অফিসারদের সাক্ষী রেখে এই দত্তকগ্রহণ সম্পন্ন হয়। পরে রাজা তার মৃত্যুর পর তার বিধবা পত্নীর আজীবন দত্তক পুত্র গ্রহণের আর্জি জানিয়ে ব্রিটিশ সরকারকে একটি পত্র লেখেন। ১৮৫৩ খ্রিস্টাব্দে রাজার মৃত্যু হলে ব্রিটিশ জেনারেল গভর্নর লর্ড ডালহৌসি রাজ্যটির উপর স্বত্ববিলোপ নীতি আরোপ করেন এবং দত্তক পুত্র হওয়ার দরুন দামোদর রাওকে রাজ্যটির পরবর্তী শাসক হিসাবে মেনে নিতে অস্বীকার করেন৷
ঝাঁসি রাজ্য, জালোন এবং চান্দেরী জেলা গঠন করে একজন কার্যনির্বাহী সুপারিন্টেন্ডেন্ট নিযুক্ত করা হয়৷ ১৮৫৪ খ্রিস্টাব্দের মার্চ মাসে রাণী লক্ষ্মীবাঈকে ৬০,০০০ ভারতীয় মুদ্রা ভাতা দিয়ে রাজবাড়ী ও দুর্গ ছেড়ে দেওয়ার আদেশ করা হয়৷ রাণী লক্ষ্মীবাঈ গভর্নর জেনারেলের কাছে তার পুত্র দামোদর রাওয়ের রাজ্যপ্রাপ্তির দাবী ও তাকে উত্তরসূরী রূপে গণ্য করার জন্য একটি আবেদন জমা দেন৷ আবেদনটি তৎক্ষণাৎ খারিজ করে দেওয়া হয়৷
ঝাঁসির পদস্খলন হলে খনিয়াধানা একটি পৃথক রাজ্য রূপে প্রকাশ পায়৷
আগস্ট ১৮৫৭ থেচে জুন ১৮৫৮
thumb|ঊনবিংশ শতাব্দীর [[কালীঘাট পটচিত্র|কালীঘাট চিত্রকলায় লক্ষ্মীবাঈ]] ১০ মে ১৮৫৭ সাল। ঐদিন মিরাটে ভারতীয় বিদ্রোহের সূচনা ঘটে। চারদিকে গুজব ছড়িয়ে পড়ে যে, লি ইনফিল্ড রাইফেলের আচ্ছাদনে শুকরের মাংস এবং গরুর চর্বি ব্যবহার করা হয়। এরপরও ব্রিটিশ শাসকগোষ্ঠী রাইফেলে শুকরের মাংস এবং গরুর চর্বির ব্যবহার অব্যাহত রাখে। তারা বিবৃতি দেয় যে, যারা উক্ত রাইফেল ব্যবহারে অসম্মতি জানাবে তাদের বিরুদ্ধে কঠোর ব্যবস্থা নেয়া হবে। এবং আদেশ অমান্যকারীদের বিরুদ্ধে ব্যবস্থা নিতেও শুরু করে ব্রিটিশ কর্তৃপক্ষ। এই বিদ্রোহে সিপাহীরা অনেক ব্রিটিশ সৈন্যসহ ইস্ট ইন্ডিয়া কোম্পানীতে নিযুক্ত কর্মকর্তাদেরকে হত্যা করে।
ঐ সময়ে লক্ষ্মী বাঈ তার বাহিনীকে নিরাপদে ও অক্ষত অবস্থায় ঝাঁসি ত্যাগ করাতে পেরেছিলেন। সমগ্র ভারতবর্ষব্যাপী প্রবল গণআন্দোলন ছড়িয়ে পড়ে। এই চরম মুহুর্তে ব্রিটিশ কর্তৃপক্ষ অন্যত্র মনোযোগের চেষ্টা চালায়। লক্ষ্মী বাঈ একাকী ঝাঁসী ত্যাগ করেন। তার নেতৃত্বে ঝাঁসি শান্ত ও শান্তিপূর্ণ অবস্থা বজায় রয়েছিল। হলদী-কুমকুম অনুষ্ঠানে ঝাঁসীর রমণীরা শপথ গ্রহণ করেছিল যে, যে-কোন আক্রমণকেই তারা মোকাবেলা করবে এবং প্রতিপক্ষের আক্রমণকে তারা ভয় পায় না।
এ প্রেক্ষাপটে তিনি ব্রিটিশদের বিরুদ্ধে আক্রমণ পরিচালনায় দ্বিধাগ্রস্থ হয়ে পড়েন। ৮ জুন, ১৮৫৭ সালে জোখন বাগে ইস্ট ইন্ডিয়া কোম্পানীতে কর্মরত কর্মকর্তাসহ স্ত্রী-সন্তানদের উপর গণহত্যার বিষয়ে তার ভূমিকা নিয়ে বেশ বিতর্ক রয়েছে। ওই একই সময় ঝাঁসিতে মিলিত আক্রমণ করে ওর্ছা এবং দাতিয়া রাজ্যের রাজারা। তাদের উদ্দেশ্য ঝাঁসিকে নিজেদের মধ্যে ভাগাভাগি করে নেওয়া। রাণী ব্রিটিশদের কাছে এই বিষয়ে সাহায্য চাইলেও বিতর্কিত কারণে তার কাছে কোন উত্তর আসে না। অবশেষে তার দ্বিধাগ্রস্থতা কেটে যায় যখন ব্রিটিশ সৈন্যরা স্যার হিউজ রোজের (লর্ড স্ট্রাথনায়র্ন) নেতৃত্বে ঘাঁটি গেড়ে বসে এবং ২৩ মার্চ, ১৮৫৮ তারিখে ঝাঁসি অবরোধ করে। লক্ষ্মী বাঈ তার বাহিনীর সামনে দাঁড়িয়ে নেতৃত্ব দেন এবং এ অবরোধের প্রেক্ষাপটে তিনি প্রচণ্ডভাবে ক্রুদ্ধ হয়ে পড়েন। ঝাঁসি এবং লক্ষ্মী বাঈকে মুক্ত করতে বিশ হাজার সৈনিকের নিজস্ব একটি দলের নেতৃত্ব দিয়েছিলেন অন্যতম বিদ্রোহী নেতা তাতিয়া তোপে। তবে, ব্রিটিশ সৈন্যদলে সৈনিকের সংখ্যা ছিল মাত্র ১,৫৪০জন। স্বল্প সৈনিক থাকা স্বত্ত্বেও তাতিয়া তোপে ব্রিটিশ সৈন্যদের অবরোধ ভাঙ্গতে পারেননি। ব্রিটিশ সৈনিকেরা ছিল প্রশিক্ষিত এবং শৃঙ্খলাবদ্ধ যা প্রতিপক্ষের আনাড়ী ও অনভিজ্ঞ সৈনিকেরা তাদের ৩১ মার্চের আক্রমণে টিকতে পারেনি। লক্ষ্মী বাঈয়ের নিজস্ব বাহিনী এ আক্রমণ সহ্য করতে পারেনি। আক্রমণের তিন দিন পর ব্রিটিশ সৈন্যদল দুর্গের দেয়ালে ফাটল ধরায় এবং ঝাঁসি শহরটি করায়ত্ব করে নেয়। এর পূর্বেই এক রাতে দুর্গের দেয়াল থেকে সন্তানসহ লাফ দিয়ে লক্ষ্মী বাঈ প্রাণরক্ষা করেন। ঐ সময় তাকে ঘিরে রেখেছিল তার নিজস্ব একটি দল, যার অধিকাংশই ছিল নারী সদস্য।